**Мэта:** фарміраванне паважлівых адносін да сваёй Радзімы, да свайго роднага краю.

**Задачы:** садзейнічаць развіццю пазнавальнай і творчай актыўнасці вучняў; замацоўваць і пашыраць веды вучняў аб сваёй Радзіме; выхоўваць любоў да роднага краю, беларускай мовы,традыцый і звычаяў свайго народа..

**Ход мерапрыемства**

(слайд 1) Дарагія сябры! Сёння мы з вамі адправімся ў падарожжа па роднай Беларусі. Сёння вы адначасова праверыце свае веды і пазнаеце шмат новага і цікавага пра Беларусь.

**Дзеці чытаюць вершы**

1. Я – дзяўчынка-беларуска (слайд 2)

З васільковымі вачыма.

Хоць малая, але знаю:

Беларусь - мая Радзіма.

2. Я нарадзіўся беларусам, (слайд 3)

Беларусам буду жыць!

Мову родную вучуся

Шанаваць, цаніць, любіць.

3. Радзіма у нас бязмежная, (слайд 4)

Спякотная і снежная

Радзіма лагодная,

Нібы матуля родная.

А самае галоўнае:

Усе ёй дзеці - родныя.

Каб мацней любіць сваю Радзіму, трэба аб ёй ведаць як мага больш.

У гэтым нам дапамагаюць кнігі, фільмы, экскурсіі. Наша гульня-падарожжа дапоўніць вашы веды аб родным краі, роднай мове. Песня з якой мы пачнём падарожжа, створыць бадзёры, радасны настрой. **(Песня)** (слайд 5)

А яшче беларускі народ любіў і зараз любіць добра павесяліцца. А як можна павесяліцца? Правільна! Спяваючы песні і танцуючы. Зараз і мы крыху адпачнем і пакажам нашым гасцям танец “**Полька**”. (слайд 6)

А зараз, я хачу яшчэ праверыць, ці ведаеце вы беларускія казкі і перад вамі прыпынак, які назывецца “**З рога ўсяго многа**”. (слайд 7)

Вам патрэбна адгадаць, з якіх казак гэтыя ўрыўкі.

1. Дзед пытаецца ў казы:
* Каза, мая козачка, дзе была? Што ты ела, што піла?

Каза кажа:

* Нідзе не была. Нічога не ела, нічога не піла. Толькі як бегла праз масток, ухапіла кляновы лісток, а як бегла ля крынічкі, ухапіла кропельку вадзічкі. (Каза-дзераза)
1. Прыбегла курачка да каровы:
* Карова, Карова, дай масла!
* Нашто табе масла?
* Пеўнік ляжыць, не дыхае. (Як Курачка Пеўніка ратавала)
1. Касіў касец на лузе. Змарыўся і сеў пад кустом адпачыць. Прыйшоў да яго воўк і кажа:
* Чалавеча, што ясі? (Лёгкі хлеб)
1. Думала ліса, што на цэлы дзень наелася, але нават і пакаштаваць з гэтай высокай пасудзіны ежы не давялося. (Ліса і Журавель)
2. – Чаго, зайчык, плачаш?
* Як жа мне не плакаць. Была ў мяне хатка лубяная…(Зайкава хатка)
1. - Мёрзні, мёрзні воўчы хвост. (Ліса і Воўк)

Нашу кемлівасць і назіральнасць развіваюць загадкі. Яны вучаць параўноўваць з’явы, пашыраюць кругагляд. Таму зараз для вас наступны прыпынак “**Кола загадак**”. (слайд 8)

Я прачытаю вам загадкі, а ваша справа – адгадаць іх. (слайд 9)

1. Беларускай ружай клічуць

Кветкі ёй казычуць.

Як пялёсткі абляцелі –

Хутка і плады паспелі.

Толькі есці іх не варта.

Лепей кінуць у гарбату

Мноства розных вітамінаў

Назапасіла…(Шыпшына)

2. Узімку цыбулінка спіць-спачывае.

Прачнецца – і кветуі на волю пускае.

Хай снег, хай мароз – у вясновым падлеску

Красуюць блакітныя кветкі (Пралескі)

3.Белы, а не цукар, без ног, а ідзе. (Снег)

4. Рук і ног не мае, а дзверы адчыняе. (Вецер)

5. Без рук малюе, без зубоў кусае. (Мароз)

6. Не каменьчык, а цяжкі. (слайд 10)

Расце на полі ля ракі.

Увосень усе яе капаюць.

Другім хлебам называюць. (Бульба)

7. Завітала ў хату пані

Ды ў жоўтым сарафане.

Як пачалі распранаць,

Сталі плакаць праклінаць. (Цыбуля)

8. З грывай, а не конь,

з рагамі, а не бык,

з барадой, а не казёл.

Гучна-гучна зароў

Цар пушчанскіх звяроў. (Зубр)

Я бачу вы крышачку стаміліся і прапаную вам наступны прыпынак, які называецца “**Гульнёвы падворак**” (слайд 11)

**Гульня “Дудка”**

**Абсталяванне:**дудка, фанаграмма «Полька-Янка» бел.нар.мелодыя.

**Ход гульні:**

Дзеці стаяць па крузе, спяваюць адначасова перадаюць дудку адно аднаму.

Гэта дудка не прастая –

Ад усіх яна ўцякае.

Каму ў рукі пападзе.

Той у круг скакаць пайдзе.

Дзіця з дудкай выходзіць на цэнтр круга і выконвае танцавальныя рухі, усе астатнія дзеці пляскаюць у далоні.

**Гульня “Нос, нос, нос,лоб”**

**Апісанне гульні:** Вядучы кажа: «Нос, нос, нос, лоб». На тры першых словы вядучы трымаецца за нос, а пры чацвёртым замест ілба ён дакранаецца рукой да другой часткі галавы. Ігракі павінны рабіць усё, як гаворыць, а не як робіць вядучы, і не даць сябе зблытаць. Хто памыліўся – выбывае з гульні.

**Правілы гульні:** дзеці павінны дакранацца рукой да той часткі цела, якую пазывае вядучы.

Наш родны беларускі край! Ты прыгожы і непаўторны сваімі чароўнымі краявідамі, стужкамі рэк, блакітам азёр, урачыстым пошумам лясоў, неабсяжным прасторам лугоў і палеў. Але галоўнае багацце любой краіны – яе людзі, якія жывуць тут, ствараюць матэріяльныя і духойныя багацці, зберагаюць іх, каб перадаць нашчадкам.

**Чытанне вершаў пра Беларусь.** (слайд 12-14)

Вось так хутка прыйшлі мы да прыпынку “**Хто лепш ведае свой край”** (слайд 15-16)

1. Як называецца наша краіна?
2. Назавіце сталіцу нашай краіны.
3. Як завуць прэзідэнта РБ?
4. Штогод 9 мая адзначаецца свята, якое называецца…
5. Штогод 3 ліпеня адзначаецца свята, якое называецца…
6. Назавіце імя беларускага першадрукара.
7. Колькі абласцей у нашай рэспубліцы (назваць)?
8. У якой воблаці жывём мы?
9. Як называецца наш горад? (слайд 17)

Малайцы! Добра ведаеце пра сваю Радзіму.

Вось і скончылася наша з вамі гульня-падарожжа. Вы ўсе даказалі, што маеце добрыя і трывалыя веды, што шануеце нацыянальныя традыцыі, народную культуру, валодаеце беларускай мовай і, самае галоўнае, не забываецеся на тое, што мы – беларусы!

Я — беларус, я нарадзiўся (слайд 18)
На гэтай казачнай зямлi,
Дзе мiж лясоў i пушчаў дзiкiх
Адвеку прашчуры жылi.

Я — беларус, я ганаруся,
Што маю гэтае iмя:
Аб добрай славе Беларусi
У свеце знаюць нездарма!

Я — беларус, i я шчаслiвы,
Што мацi мову мне дала,
Што родных песень пералiвы
I зблiзку чую, i здаля.
(слайд 19-26) песня Змушко